ที่ มท ๐๘๑๖.๒/ว กรมส่งเสริมการปกครองท้องถิ่น

 ถนนนครราชสีมา เขตดุสิต

 กทม. ๑๐๓๐๐

  พฤษภาคม ๒๕๖๔

เรื่อง ขยายเวลาการยืนยันข้อมูลนักเรียนและเด็กเล็กของสถานศึกษาสังกัดองค์กรปกครองส่วนท้องถิ่น ในระบบสารสนเทศทางการศึกษาท้องถิ่น ประจำปีการศึกษา ๒๕๖๔ (ครั้งที่ ๑)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0816.2/ว 796 ลงวันที่ 19 เมษายน 2564

สิ่งที่ส่งมาด้วย แนวทางการบันทึกข้อมูลนักเรียนและเด็กเล็กในระบบสารสนเทศทางการศึกษาท้องถิ่น (Local Education Center information system : LEC.) ประจำปีการศึกษา ๒๕๖๔ (ครั้งที่ ๑) (ปรับปรุง) จำนวน ๑ ชุด

ตามที่กรมส่งเสริมการปกครองท้องถิ่น ได้ดำเนินการเปิดระบบสารสนเทศทางการศึกษาท้องถิ่น (Local Education Center information system : LEC.) เพื่อให้องค์กรปกครองส่วนท้องถิ่นและสถานศึกษาในสังกัดองค์กรปกครองส่วนท้องถิ่น (โรงเรียนและศูนย์พัฒนาเด็กเล็ก) ดำเนินการบันทึกข้อมูลนักเรียนและ เด็กเล็กของสถานศึกษาในสังกัดองค์กรปกครองส่วนท้องถิ่น รวมถึงบันทึกข้อมูลจำนวนนักเรียนของโรงเรียนสังกัดอื่น ประจำปีการศึกษา ๒๕๖๔ (ครั้งที่ ๑) ระหว่างวันที่ ๑ พฤษภาคม ๒๕๖๔ ถึงวันที่ ๑๑ มิถุนายน ๒๕๖๔ และได้กำหนดให้สถานศึกษาในสังกัดองค์กรปกครองส่วนท้องถิ่น องค์กรปกครองส่วนท้องถิ่นและจังหวัดยืนยันความถูกต้องของข้อมูลนักเรียนหรือเด็กเล็ก นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อให้สอดคล้องกับการเปิดภาคเรียนที่ 1 ปีการศึกษา 2564 จากวันที่ 17 พฤษภาคม 2564 เป็นวันที่ 1 มิถุนายน 2564 จึงได้กำหนดระยะเวลาเพื่อให้สถานศึกษาในสังกัดองค์กรปกครองส่วนท้องถิ่น องค์กรปกครองส่วนท้องถิ่นและจังหวัดยืนยันความถูกต้องของข้อมูลนักเรียนหรือเด็กเล็ก ภายในเวลาที่กำหนด ดังนี้

๑. ให้องค์กรปกครองส่วนท้องถิ่นและสถานศึกษา ยืนยันข้อมูลนักเรียนหรือเด็กเล็กในระดับสถานศึกษาและระดับองค์กรปกครองส่วนท้องถิ่น ภายในวันที่ 1 กรกฎาคม ๒๕๖๔

๒. ให้จังหวัด ยืนยันข้อมูลนักเรียนหรือเด็กเล็กในระดับจังหวัด ภายในวันที่ 2 กรกฎาคม ๒๕๖๔

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

รอง อสถ. ..................................... ผอ.กศ. ......................................... ผอ.กง.ยศ. ...................................

หน.ฝ. ...........................................

หน.ง. ...........................................

จนท. ............................................

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทร. ๐ ๒๒๔๑ ๙๐๒๑ - ๓ ต่อ ๓๐๒, ๓๐๖